Design+-+Hetland+Jens+Olav

= = = **Figgjo FORM av Jens Olav Hetland** =

**- produktets betydning for designeren og bedriften**

Hva: Figgjo as fatserie Form 1-2-3 (nå kalt Form) og bedriftens Figgjos grafiske profil av produktet, vant Norsk designs hederspris, samt Merket for god design i 2000

Hvem: Designet av Jens Olav Hetland, utdannet ved Arkitektur- og designhøyskolen i Oslo, Industridesign 1992-1997, ansatt ved Figgjo AS fra 1997 til 2007. Han driver nå sitt eget designfirma - Slip, men er fremdeles engasjert som ekstern designer for bedriften Figgjo.

Hvor: Produsert av Figgjo AS, Sandnes kommune, Rogaland. Nye eiere kom til i 1995 - god design ble satt i fokus. Etter at Figgjos Form-serie vant heder og ære i 2000, har bedriften i hovedsak rettet seg mot restaurant- og storhusholdningsmarkedet.

Juryens begrunnelse for tildelingen er fatenes fine linjer, enkle form, innovative produksjonsmetode og måten de framhever maten på. I en tid da vi spiser like mye med øynene som med munn og mage er dette viktig. Unødvendige detaljer som tar oppmerksomheten bort fra maten er fjernet. Den minimalistiske stilen komplementerer maten.

Produktene henger fint sammen med Figgjos øvrige sortiment. I markedsføringen av fatene har den grafiske profilen en gjennomtenkt layout. Fotografier appellerer til dagens moderne kokkekunst. De framhever fatenes evne til å framheve maten som serveres. Layouten kan fint brukes til Figgjos andre produkter, slik at eventuelle kunder ser bruksmuligheter. Brosjyrene er godt organiserte og typografien er lettlest.

Form sørget for et skille både for Figgjo som bedrift, og for porselensindustrien. Keramiske former hadde før dette hatt avrundede kanter, selv om de var firkantede i formen. Form-fatene krevde en helt ny teknikk som ble utviklet av fagfolkene på fabrikken. Hetland ville bevise at det var mulig å lage porselen med skarpe kanter. De fikk det til, men det er komplisert. Produksjonen krever 50 par hender, eller stasjoner, som en også kan si.

De nyutviklede formene fikk stor oppmerksomhet. Ikke bare i Norge, men også i utlandet. Spesielt storhusholdninger viste interesse. Figgjo som bedrift valgte med dette å konsentrere seg mot dette markedet, og forlot all satsning mot det private. I dag, elleve år etter, blir fatenes design fremdeles sett på som ny og spennende rundt omkring i verden. Fatserien har utviklet seg til å favne om 15 produkter. Fatene har størrelse fra 5,5x32 cm opp til 33x59,5 cm. Det er også mulig å få kjøpt plastlokk til noen av dem.


 * = [[image:Bærepose.jpg width="164" height="226" align="left"]] ||= [[image:Bæreposedetalj.jpg width="225" height="152" align="left"]] ||= [[image:påse.jpg width="172" height="231"]] ||= [[image:Inngangsparti.jpg width="220" height="153"]] ||= [[image:Inngangspartidetalj.jpg]] ||

Produkter designet av Hetland er en del av Figgjos utvalg og profil som innovativ designbedrift. Ved fabrikkens kombinerte utsalg og museum er Form-fatene frontet som eneste produkt. Innpakningspapir og bærepose har motiv fra Form, men også fra Planet-, og Egg-produktene som Hetland har designet.

Etter Form-suksessen fortsatte Hetland som designer for Figgjo i noen år til. Han var trofast mot sin minimalistiske stil, og skaffet flere priser til bedriften. Tallerkenen Planet 40, designet på oppdrag fra kokken Trond Moi, fikk i 2002 Merket for god design. I 2002 fikk Form-serien igjen en utmerkelse, denne gangen Red dot design award. Også Planet40 fikk denne prisen, i 2003. Figgjo Egg fikk Merket for god design i 2004.


 * [[image:Planettom.jpg width="294" height="197" align="left" caption="Planet20, en mindre versjon av Planet40"]] || [[image:Egg.jpg width="309" height="227" align="right" caption="Museumet på Figgjo: Egg "]] || [[image:Museum.jpg width="257" height="379" caption="Planet40 oppe til venstre"]] ||

I 2007 valgte Hetland å starte opp for seg seg. Han startet designfirmaet Slip, som holder til i Stavanger. Navnet Slip henspeiler til designprosessen. Som designer i Slip har utmerkelsene fortsatt å komme. To Red dot awards for Suldals-skinka og plog fra Underhaug, og pris for bestikket Alba designet for Den norske opera og ballett.

Hetland er en allsidig, og samarbeider med ulike firmaer, alt fra oljenæringen til en lokal strikkegutt fra ”byen” (KnitKid). Han fikk i 2005 1.premie i Statens designkonkurranse for et refleksskjerf. Figgjo Flyt er noe av det siste han har gjort som engasjert ekstern designer for Figgjo AS.

Det som er fascinerende ved Hetland er at han er en gutt fra flateste Jæren, preget av bønder, traktorer, fotball og bedehus. Å sikte seg inn på designbransjen i disse omgivelsene er ikke et naturlig valg. Men dette valget gjorde Jens Olav Hetland, et klokt sådan.



//Alle fotografier tilhører "Gauken"// //Litteratur/kilder:// //www.norskdesign.no/vinner/Figgjo-form-123-og -grafisk-profil-article594-299.html// //www.slip.as// //www.sandnesposten.no// //Sommer: Skandinavisk design, Gyldendal 2003//